PACE ขายหุ้นกู้ 1.5 พันลบ. ขายรายใหญ่ 27-29 มิ.ย.นี้
PACE ขายหุ้นกู้ 1.5 พันลบ. อายุ 1 ปี 7 เดือน ดอกเบี้ย 5.40% ต่อปี ขายรายใหญ่ 27-29 มิ.ย.นี้ หวังระดมทุนใช้ลงทุนโครงการต่างๆ โดยมี บล.เอเชียพลัส เป็นผู้จัดการการจัดจำหน่ายหุ้นกู้ 
8 มิ.ย. 2559

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัทมูลค่าไม่เกิน 1.5 พันล้านบาท อายุ 1 ปี 7 เดือน ครบกำหนดไถ่ถอนวันที่ 30 มิ.ย.61 กำหนดอัตราดอกเบี้ยร้อยละ 5.40 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ เปิดขายหุ้นกู้ระหว่างวันที่ 27-29 มิ.ย.59 ซึ่งมีบริษัทหลักทรัพย์เอเชียพลัส จำกัด เป็นผู้จัดการการจัดจำหน่ายหุ้นกู้ ทั้งนี้ บริษัทจะนำเงินที่ได้จากการเสนอขายหุ้นกู้ครั้งนี้เพื่อใช้ในการดำเนินธุรกิจ และลงทุนในโครงการต่างๆ ของบริษัท